Spital modular din curtea unei secții exterioare a Spitalului Județean Ploiești, nefuncțional din pandemie. Ploaia a stricat acoperișul
Un spital modular ridicat în curtea unei secții exterioare a Spitalului Județean de Urgență Ploiești și destinat tratării pacienților cu afecțiuni pneumologice rămâne nefuncțional de mai mulți ani. Președintele Consiliului Județean Prahova, Virgiliu Nanu, afirmă, în urma unei vizite în unitatea modulară, că saloanele au fost afectate de ploile torențiale din vara anului trecut, iar conexiunea la rețeaua de electricitate nu poate asigura buna funcționare a spitalului modular, informează News.ro.